Հանդիպմանը հաջորդած բրիֆինգում Եվրահանձնաժողովի նախագահն ասել է. «Շատ հետաքրքիր հանդիպում ունեցա ՀՀ նախագահ Սերժ Սարգսյանի հետ։ Ես շնորհավորեցի նախագահ Սարգսյանին՝ տնտեսական ոլորտում բարեփոխումների իրականացման գործում նրա հանձնարարությունների համար։ Մենք պատրաստակամություն ենք հայտնում՝ աջակցելու Հայաստանին թե՛ քաղաքականապես, թե՛ ֆինանսապես՝ գործողությունների համատեղ ծրագրի իրականացման համար»։ Նա նաեւ գոհունակությամբ նշել է, որ Եվրամիությունն առաջիկայում խորհրդատավական խումբ կուղարկի Հայաստան՝ բարեփոխումներին աջակցելու նպատակով, եւ, հույս է հայտնել, որ այն իրական եւ դրական ազդեցություն կունենա բարեփոխումների գործընթացի վրա։